CELEX: 32014R0848
Language: el
Date: 2014-08-04 00:00:00
Title: Εκτελεστικός κανονισμός (ΕΕ) αριθ. 848/2014 της Επιτροπής, της 4ης Αυγούστου 2014 , σχετικά με τη χορήγηση άδειας για τη χρήση της L-βαλίνης που παράγεται από Corynebacterium glutamicum ως πρόσθετης ύλης ζωοτροφών για όλα τα ζωικά είδη και την τροποποίηση του κανονισμού (ΕΚ) αριθ. 403/2009 όσον αφορά την επισήμανση της πρόσθετης ύλης ζωοτροφών L-βαλίνης  Κείμενο που παρουσιάζει ενδιαφέρον για τον ΕΟΧ

5.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 232/13
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 848/2014 ΤΗΣ ΕΠΙΤΡΟΠΉΣ
   της 4ης Αυγούστου 2014
   σχετικά με τη χορήγηση άδειας για τη χρήση της L-βαλίνης που παράγεται από Corynebacterium glutamicum ως πρόσθετης ύλης ζωοτροφών για όλα τα ζωικά είδη και την τροποποίηση του κανονισμού (ΕΚ) αριθ. 403/2009 όσον αφορά την επισήμανση της πρόσθετης ύλης ζωοτροφών L-βαλίνης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2 και το άρθρο 13 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση και την τροποποίηση της άδειας αυτής.
            
         
               (2)
            
            
               Σύμφωνα με το άρθρο 7 του κανονισμού (ΕΚ) αριθ. 1831/2003 υποβλήθηκε αίτηση για τη χορήγηση άδειας για την L-βαλίνη. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.
            
         
               (3)
            
            
               Η αίτηση αφορά τη χορήγηση άδειας για την ταξινόμηση της L-βαλίνης, που παράγεται από Corynebacterium glutamicum (KCCM 80058) ως πρόσθετη ύλη ζωοτροφών για όλα τα ζωικά είδη, στην κατηγορία πρόσθετων υλών «θρεπτικές πρόσθετες ύλες».
            
         
               (4)
            
            
               Στη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 8 Οκτωβρίου 2013 (2) κατέληγε στο συμπέρασμα ότι, υπό τους προτεινόμενους όρους χρήσης, η L-βαλίνη που παράγεται από Corynebacterium glutamicum (KCCM 80058) δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον και ότι μπορεί να θεωρηθεί αποτελεσματική πηγή του απαραίτητου αμινοξέος L-βαλίνη για τη διατροφή των ζώων. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.
            
         
               (5)
            
            
               Από την αξιολόγηση της εν λόγω ουσίας διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση της εν λόγω ουσίας, όπως καθορίζεται στο παράρτημα του παρόντος κανονισμού.
            
         
               (6)
            
            
               Με τον κανονισμό (ΕΚ) αριθ. 403/2009 (3) της Επιτροπής χορηγήθηκε άδεια για την L-βαλίνη που παράγεται από Escherichia coli. Προκειμένου να διασφαλιστεί η διαφοροποίηση των πρόσθετων υλών στην τελική ζωοτροφή, στις πρώτες ύλες ζωοτροφών και στις σύνθετες ζωοτροφές θα πρέπει να επισημαίνεται ο αριθμός ταυτοποίησής τους σε συνδυασμό με την ονομασία τους και την προστιθέμενη ποσότητα.
            
         
               (7)
            
            
               Συνεπώς, ο κανονισμός (ΕΚ) αριθ. 403/2009 θα πρέπει να τροποποιηθεί αναλόγως. Επειδή οι τροποποιήσεις των όρων χορήγησης της άδειας δεν αφορούν λόγους ασφάλειας, ενδείκνυται να επιτραπεί μεταβατική περίοδος για τη διάθεση των υπαρχόντων αποθεμάτων.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Η ουσία που προσδιορίζεται στο παράρτημα, η οποία ανήκει στην κατηγορία πρόσθετων υλών «θρεπτικές πρόσθετες ύλες» και στη λειτουργική ομάδα «αμινοξέα, άλατα αμινοξέων και ανάλογες ουσίες», επιτρέπεται να χρησιμοποιείται ως πρόσθετη ύλη για τη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Τροποποίηση του κανονισμού (ΕΚ) αριθ. 403/2009
   Στην ένατη στήλη του παραρτήματος του κανονισμού (ΕΚ) αριθ. 403/2009, προστίθεται η ακόλουθη παράγραφος:
   «Σε περίπτωση προαιρετικής δήλωσης της πρόσθετης ύλης στην επισήμανση των πρώτων υλών ζωοτροφών και των σύνθετων ζωοτροφών, προστίθενται τα ακόλουθα:
   
               —
            
            
               ονομασία και αριθμός ταυτοποίησης της πρόσθετης ύλης,
            
         
               —
            
            
               προστιθέμενη ποσότητα της πρόσθετης ύλης.»
            
         Άρθρο 3
   Μεταβατικά μέτρα
   Οι πρώτες ύλες ζωοτροφών και οι σύνθετες ζωοτροφές που αναφέρονται στο άρθρο 2 που παράγονται και επισημαίνονται πριν από τις 25 Φεβρουαρίου 2015, σύμφωνα με τους κανόνες που ίσχυαν πριν από τις 25 Αυγούστου 2014, δύνανται να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα. Όσον αφορά τις ζωοτροφές που προορίζονται για ζώα συντροφιάς, η χρονική περίοδος για την παραγωγή και την επισήμανση που αναφέρεται στο πρώτο εδάφιο λήγει τις 25 Αυγούστου 2016.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Αυγούστου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  Δελτίο EFSA (2013) 10(11): 11 (10): 3429.
   
      (3)  Κανονισμός (ΕΚ) αριθ. 403/2009 της Επιτροπής, της 14ης Μαΐου 2009, σχετικά με τη χορήγηση άδειας για τη χρήση του παρασκευάσματος L-βαλίνη ως πρόσθετης ύλης ζωοτροφών (ΕΕ L 120 της 15.5.2009, σ. 3).
   
      ΠΑΡΑΡΤΗΜΑ
      
                  Αριθμός ταυτοποίησης της πρόσθετης ύλης
               
               
                  Επωνυμία του κατόχου της άδειας
               
               
                  Πρόσθετη ύλη
               
               
                  Σύνθεση, χημικός τύπος, περιγραφή, αναλυτική μέθοδος
               
               
                  Είδος ή κατηγορία ζώου
               
               
                  Μέγιστη ηλικία
               
               
                  Ελάχιστη περιεκτικότητα
               
               
                  Μέγιστη περιεκτικότητα
               
               
                  Άλλες διατάξεις
               
               
                  Λήξη της περιόδου ισχύος της άδειας
               
            
                  mg/kg πλήρους ζωοτροφής με περιεκτικότητα σε υγρασία 12 %
               
            
                  
                     Κατηγορία θρεπτικών πρόσθετων υλών. Λειτουργική ομάδα: αμινοξέα, άλατα αμινοξέων και ανάλογες ουσίες.
                  
               
            
                  3C 370
               
               
                  —
               
               
                  L-βαλίνη
               
               
                  
                     Σύνθεση πρόσθετης ύλης:
                  
                  L-βαλίνη τουλάχιστον 98 % (επί ξηράς ύλης)
                  
                     Χαρακτηρισμός της δραστικής ουσίας:
                  
                  L-βαλίνη ((2S)- 2-αμινο- 3-μεθυλοβουτανοϊκό οξύ) παραγόμενη από Corynebacterium glutamicum (kccm 80058)
                  Χημικός τύπος: C5H11NO2
                  
                  Αριθμός CAS: 72-18-4
                  
                     Αναλυτική μέθοδος:
                      (1)
                  
                  Για τον προσδιορισμό της L-βαλίνης στην πρόσθετη ύλη ζωοτροφών: Food Chemical Codex «L-βαλίνη μονογραφία».
                  Για τον προσδιορισμό της βαλίνης σε προμείγματα, σύνθετες ζωοτροφές και πρώτες ύλες ζωοτροφών: χρωματογραφία ανταλλαγής ιόντων με παραγωγοποίηση μετά τη στήλη και φασματοφωτομετρική ανίχνευση (HPLC/VIS) — κανονισμός (ΕΚ) αριθ. 152/2009 της Επιτροπής (EE L 54 της 26.2.2009, σ. 1).
               
               
                  Όλα τα είδη
               
               
                  —
               
               
                   
               
               
                   
               
               
                  
                              1.
                           
                           
                              Δηλώσεις που πρέπει να γίνουν για την επισήμανση της πρόσθετης ύλης:
                              
                                          —
                                       
                                       
                                          περιεκτικότητα σε υγρασία
                                       
                                    
                        
                              2.
                           
                           
                              Σε περίπτωση εθελοντικής δήλωσης στην επισήμανση των πρώτων υλών ζωοτροφών και των σύνθετων ζωοτροφών, προστίθενται τα ακόλουθα:
                              
                                          —
                                       
                                       
                                          ονομασία και αριθμός ταυτοποίησης της πρόσθετης ύλης,
                                       
                                    
                                          —
                                       
                                       
                                          προστιθέμενη ποσότητα της πρόσθετης ύλης.
                                       
                                    
                        
               
                  25 Αυγούστου 2024
               
            
         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports